Fachrul Razi (militer)

Fachrul Razi (lahèr tangghâl 26 Juli 1947) panèka tokoh militèr Indonesia sè ampon nengghu jâbadhân mènangka Menteri Aghâma Rèpublik Indonèsia neng Kabinèt Indonèsia Maju pimpinan Prèsidèn Joko Widodo sajjhek tangghâl 23 Oktober 2019 kantos èghantèaghi sareng Yaqut Cholil Qoumas neng tangghâl 23 Dèsèmber 2020. Nalèka aktif neng militèr, abâ'na ghadhuwân pangalaman neng bidhâng infanteri mènangka perwira TNI Angkatan Darat kalabân jabadhân sè palèng akhèr mènangka Bâkkèl Panglima Tentara Nasional Indonèsia. Razi jhughân tamaso' neng tim sè maddhâk partè politik Hanura. Âbâ'na ḍhaḍḍhi orèng katello' ḍâri kalangan militèr sè nengghu' jabadhân Menteri Agama, sè nomer sèttong sajjhek Laksda (Purn.) Tarmizi Taher (1993–1998), bân sè nomer sèttong ḍâri matra Angkatan Darat sajjhek Letjen (Purn.) Alamsjah Ratoe Perwiranegara (1978–1983). Fachrul jhughân ḍhaḍḍi orèng kalabân pangkat militèr sè palèng tengghi sè ampon nengghu' jabadhân panèka. Âbâ'na ḍhaḍḍhi orèng sè palèng seppo sè ampon èlantik ḍhaḍḍhi menteri neng Indonèsia, nalèka èlantik abâ'na omor 72 taon bân 89 arè.

 Kaoḍi'ân 
Fachrul Razi èlahèraghi neng Acèh, neng tangghâl 26 Juli 1947. Ramana orèng Minangkabau asalla ḍâri Matur, Somattra Ḍâjâ, mon èbuna asli Acèh. Neng bâkto aktif neng militèr, abâ'na ampon ḍhâḍḍhi komandan Kontingen Garuda IX/2 sè ètugassaghi ḍâ' Iran-Irak neng bâbâna misi UNIIMOG. Pèriode 1996-1997, abâ'na ḍhâḍḍhi Gubernur Akademi Militèr, bân taon 1999 èyangka' ḍhâḍḍhi Bâkkèl Panglima TNI nyarngngè Widodo Adi Sutjipto. Namong, Prèsiden Abdurrahman Wahid amènta sopajâ jabadhânna Razi èpapona'aghi, bân neng taon 2000 abâ'na èpaambu ḍâri jâbadhânna.

 Sombher